Universitatea de Medicină și Farmacie Victor Babeș | TIMIȘOARA

SPRACHCLUB DEUTSCH MEDIZIN (II) | Limba germană în context medical
2024-10-01 - 2024-12-31 | Catedra universitară Limbi moderne și Limba română, str. Cicio Pop, nr.2, et. I., Timisoara
SPRACHCLUB DEUTSCH MEDIZIN
(II)
Limba germană în context medical
Serie de ateliere lunare pentru studenți
octombrie – decembrie 2024

Înscrieri: 14-19 octombrie 2024 (număr limitat de locuri)
Formular: aici
Conținut: Exersarea comunicării în limba germană în context medical, fixarea limbajului general și de specialitate necesar în dialogul medic-pacient. Activitățile se concentrează pe interacțiune și mediere, precum și producere și receptare (scrisă și orală), dezvoltarea competențelor de comunicare necesare celor ce doresc să utilizeze limba germană acum sau în viitor în specialitatea aleasă.
Cui se adresează?
Sudenților UMFVBT cunoscători ai limbii germane nivel mediu și avansat (B1-C1).
Calendar:
3 ateliere programate în perioada octombrie – decembrie 2024 – ateliere lunare, joia, ora 18:30–20, clădirea Poșta Mare, et. I.
Datele exacte ale atelierelor vor fi comunicate celor înscriși.
Coordonator: conf. univ. dr. Daniela Kohn
(Catedra universitară Limbi moderne și limba română)
Contact: kohn.daniela@umft.ro

DIALOGUL DE ANAMNEZĂ CU PACIENTUL STANDARDIZAT (RO / EN / FR / GE) | Ediția a III-a
2024-10-28 18:00 - 2024-11-01 15:30 (Europe/Helsinki) | Clădirea Poșta Mare, et. I, Timisoara
Serie de cursuri și ateliere pentru studenții mediciniști
28 octombrie – 1 noiembrie 2024

Înscrieri: 21 – 25 octombrie
Formular: aici (număr limitat de locuri)
Cine se poate înscrie:
Level 1: studenții care NU au mai participat la proiect (anul II-VI de studiu);
Level 2: în calitate de tutori (studenții care au mai participat la proiect);
Întâlniri cu intrare liberă: pentru studenți, cadre didactice etc.
Coordonatoare de proiect:
Conf. univ. dr. Daniela Kohn (UMFVBT)
Dr. med. Bianca K. Ițariu (Universitatea de Medicină din Viena)
Descriere:
Apelul la pacienții standardizați/actori a devenit o practică uzuală global în universitățile de medicină. Actori care preiau rolul pacientului contribuie semnificativ la învățarea, exersarea, evaluarea și chiar cercetarea competențelor de comunicare ale viitorului cadru medical în dialogul verbal și nonverbal pe care acesta îl poartă cu pacientul.
Limba, instrumentul cheie în comunicare, se impune, în plin proces de globalizare, a fi adusă la un nivel standard de utilizare. Astfel, proiectul nostru, destinat studenților mediciniști, construiește transdisciplinar, aducând formatori specializați în medicină, lingvistică și actorie în ateliere comune. Medicul în devenire va dezvolta abilitățile necesare de a înțelege și a comunica în situații dintre cele mai sensibile, cu un feedback de 360⁰.
Implicarea unei plaje largi a studenților mediciniști este asigurată prin utilizarea în cadrul atelierelor a limbilor română, germană, engleză și franceză (NOU: exersarea dialogului în limba română ca limbă străină / RLS).
Echipa de formatori:

Limbă & comunicare:

Conf. univ. dr. Gabriela-Mariana Luca (UMFVBT)
Conf. univ. dr. Daniela Kohn (UMFVBT)

Medicină:

Conf. univ. dr. Dana-Roxana Buzaș (UMFVBT)
Dr. Karina Dimcea (UMFVBT)
Asist. univ. dr. Andreea Iana (UMFVBT)
Dr. med. Bianca K. Ițariu (Universitatea de Medicină din Viena)
Ș. l. dr. Teodora-Ileana Sorescu (UMFVBT)
Asist. univ. dr. Cristina Tudoran (UMFVBT)

Artele spectacolului:

Asist. univ. dr. Constantin Tovarnițchii (UVT)
Actorii: Yannick Becker, Otniel Floruț, Vanessa Ifrim, Jacqueline Kohl, Ilior Spătar.
Secțiuni:

Talk to the patient: învață să comunici – cursuri și ateliere pentru studenții mediciniști;
Talk to the student: învață-i să comunice – cursuri și ateliere pentru cadre didactice;
Talk to the doctor / Play the patient: intră în pielea pacientului/pacientei – cursuri și ateliere pentru actori (profesioniști, amatori);
Talk to a specialist: vorbește cu specialiștii – dialog între/cu specialiști;
Increase the stock of knowledge: analizează ce faci, cum faci, ce resurse ai, cum te îmbunătățești; cercetare.

Scopul:
Pregătirea viitorilor medici prin:

exersarea structurii și conducerii dialogului de anamneză doctor-pacient/aparținător, a etapelor și specificului acestuia în cele patru limbi studiate la UMFVBT: română, germană, engleză, franceză;
crearea contextului de întâlnire a studenților mediciniști cu pacienții standardizați pentru exercițiul repetat și atât de necesar al dialogului doctor-pacient;
analiza comportamentului în timpul acestui exercițiu, autoevaluarea celui care a intrat în rolul medicului, dar și feedback-ul primit de la pacientul standardizat, respectiv de la colegii studenți la Medicină, alături de feedback-ul medicului specialist oferă informații valoroase pentru reflecția ulterioară asupra celor experimentate și șanse reale de progres;
instruirea pacienților standardizați de către formatori specializați în artele spectacolului, dar și în cea medicală, formând astfel o resursă umană specializată care poate fi implicată ulterior în proiecte similare.

Locul de desfășurare: Cursurile și atelierele se desfășoară în sălile UMFVBT (Poșta Mare, etaj I, II), cu excepția întâlnirii de la Librăria Cărturești Mercy (vezi programul).

Proiectul se desfășoară prin C-CLASC/UMFVBT, cu sprijinul
Partener: Librăria Cărturești.
Program: vezi anexa (click aici).
Contact: kohn.daniela@umft.ro
